ફરીદાબાનુંએ જણાવ્યું કે રૂપાલમાં માતાજીની પલ્લીમાં લાખો રૂપિયાનું ઘી ચઢતુ હોવાની વાત જાણી હતી. તેના દર્શન કરવાની ઇચ્છા હોવાથી નવરાત્રિના ઉપવાસ નિમિત્તે અમે અમારા પડોશીનું બાઇક લઇને ગુરૂવારે રાત્રે ધોળકાથી રૂપાલ આવ્યા હતાં. પાર્કિંગમાં બાઇક મુક્યા બાદ સવારે નજરે નહીં પડતાં અમારો જીવ અધ્ધર તઇ ગયો હતો. બીજાનું બાઇક ચોરાઇ જતાં જવાબ શુ આપવો તેવી ચિંતામાં હું સવારે મંદિરે પહોંચી અને માતાજીને આજીજી કરી કે અમારુ બાઇક પરત અપાવો મા. તેમ કરી અમે અન્ન-જળનો ત્યાગ કરી મંદિર કમ્પાઉન્ડમાં બેસી ગયા હતાં. જેથી મંદિરના મંદિરના મેનેજર અરવિંદભાઇ ત્રિવેદી ધર્મ સંકટમાં મુકાઇ ગયા હતાં. પરંતુ તેમને વિનંતી કરતાં તેમણે અમને કમ્પાઉન્ડમાં બેસવા સંમ્મતી આપી હતી. આ સાથે તેમના કહેવા મુજબ અમે પેથાપુર પોલીસમાં ફરિયાદ આપી હતી. દરમિયાન આજે સાંજના સમયે મંદિરમાં ગામના એક ખેડૂત મેનેજરને મળવા આવ્યા હતાં. તેમણે સંદેશો આપ્યો કે મારા ખેતરમાં કોઇ બાઇક પડ્યુ છે. તેમે જોઇ જાઓ. આ લોકોનું તો નથી ને. તપાસ કરતાં ૫૬૭૨ નંબરનું તેમનું બાઇક હતું. જેથી બાઇકના મૂળ માલિક પડોશી પાસે બાઇકના દસ્તાવેજ મગાવ્યા હતાં. તે લઇને કાલે અમે પોલીસ મથકમાં જઇને બાઇક છોડાવીશું.